Karansén 9
Alula dénbaya disé hɛrɛ sɔrɔnna di ?
1. Munna fudu yé hɛrɛ ladônna dénbaya rɔ ?
Kibaro ɲumanlu farani Yahuwa lé la. Alla sɛwani lé a di, a dôn yé afɛ dénbayalu yé hɛrɛ sɔrɔn (Timoté I 1:11). Alélé ka fudu latɛ. Sariya mɛnlu yé fudu sidi kô kan, tɔnɔ baa yé wôlu la, kamasɔrɔn élu yé sɛwa ni lannaya ladônna dénbaya rɔ. Kristakɔkalu kakan ka fudu sidi sariyalu latama. — Mɛn karan Luku 2:1, 4, 5.
Alla yé fudu yéla di ? A yé fudu yéla kafuɲɔhɔya lé di kɛɛ ni muso tɛ, mɛn ma kan ka tiɲɛ. Yahuwa yé afɛ fudukɛɛ ni fudumuso yé télén ɲɔn ɲɛ (Hébrelu 13:4). Fudu saa gbôyani Yahuwa ɲɛ (Malaki 2:16, TMN). Kɔni a sɔnni a ma kristakɔkalu yé fudu saa ɲamɔɔya kôsɔn. — Mɛn karan Matiyu 19:3-6, 9.
2. Kɛɛ ni a muso kakan ka élu ɲɔn mina di ?
Yahuwa ka kɛɛ ni muso dan kôsa élu yé élu ɲɔn dafa fudu rɔ (Zenɛzi 2:18, TMN). Kɛɛ lé yé dénbaya kuntii di, a kakan ka ala dénbaya makôlu ɲabɔ, ka élu karan kôsa élu yé Alla lɔn. A muso kakan ka diya a ɲɛ kôsɛbɛ. Fudukɛɛ ni fudumuso kakan ka élu ɲɔn kanin, ka ɲɔn gbiliya. Bani sɔn yé bɛɛ la, hakɛtô lé yé hɛrɛ ladônna dénbaya rɔ. — Mɛn karan Éfɛze kalu 4:31, 32 ; 5:22-25, 33 ; Piyɛri I 3:7.
3. Ni alula dénbaya bɛnni tɛ, alu disé fudu saala ?
Ni alu bɛnni tɛ dénbaya rɔ, alu bɛɛ ladɛnni yé alu lɔdja ka ɲɔn kanin, ka ɲɔn ladiya (Kôrɛnte kalu I 13:4, 5). Kitabu tɛ a fɔla kô fudu saa lé yé sɔsɔli banna dénbaya rɔ. — Mɛn karan Kôrɛnte kalu I 7:10-13.
4. Dénnu, Alla diyana kô yé mun di ka bɛn alula kô ma ?
Yahuwa yé afɛ alu yé sɛwa. A yé lalili ɲumanlu dila alu ma kôsa alula funukéya yé diya alu la. A yé afɛ alu yé alu sɔrɔnbalu la hankilimaya ni élula lɔnniya tɔnɔ sɔrɔn (Kolɔsu kalu 3:20). An Dalimansa yé afɛ alu yé a diyana kô kɛ, ni alu tola wô kɛla, alu di sɛwa sɔrɔn. — Mɛn karan Ekleziyasi 11:9—12:1, TMN ; Matiyu 19:13-15 ; 21:15, 16.
5. Sɔrɔnbalu, alu disé alu dénnu la hɛrɛ ɲininla di ?
Alu kakan ka bara kôsɛbɛ, ka balo ni bôn ani fanin di alu dénnu ma (Timoté I 5:8). Kɔni, fo ka alu dénnu lɔ Alla kanin kô ni Alla lɔn kô ma, sa élu yé hɛrɛ sɔrɔn (Éfɛze kalu 6:4). Alu ba kɛ a yirala alula kôkɛɲan rɔ kô Alla diyani alu ɲɛ, wô di alu dénnu lɔ Alla kanin kô ma. Alu ba alu dénnu karan Kitabu la, wô di miriya ɲuman bila élu la. — Mɛn karan Sariya filana 6:4-7, TMN ; Talilu 22:6, TMN.
Ni mɔɔ yé dénnu barika bɔla ka élu djusu lɔ, élu di lafulén. Fo ka élu makuman, ka élu kolo. Kololi wô di élu lakanda sɔn djuulu ma, mɛnlu disé élula hɛrɛ tiɲɛla (Talilu 22:15, TMN). Wô bɛɛ rɔ, kololi ma kan ka ladja ni wô tɛ ka kɛ djuya la. — Mɛn karan Kolɔsu kalu 3:21.
Yahuwa la Sérélu bara sɛbɛ siyaman labɔ sɔrɔnbalu ni dénnu ɲɛ. Sɛbɛ wôlu bɛɛ farani Kitabu lé la. — Mɛn karan Zaburu 19:7, 11, TMN.
Dô la ila lɔnniya kan
Alu yé alu madôn Alla la ka sɛwa sɔrɔn alula fudu rɔ
Maɲininkali fila yé yén mɛnlu disé alu madɛmɛnna ka alula dénbaya Lasabati.
Alu disé kôlu ɲabɔla di
Kô ɲabɔɲan ɲuman disé danfara tɛla diyaɲɛ fudu sɛwani ni djusu kasi fudu tɛ.
min_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn